Ligte vliegtuig stort neer by Kaappunt(Foto: SANParke) SANParke het bevestig ŉ privaat ligte vliegtuig het Donderdag omstreeks 13:40 naby Linkweg in die Kaap die Goeie Hoop-deel by Kaappunt neergestort. Alle nooddienste is onmiddellik in kennis gestel en hulle het onmiddellik reageer. Die ligte vliegtuig het twee insittendes gehad. Hulle het slegs geringe beserings opgedoen en is na ŉ hospitaal geneem vir verdere ondersoek. SANParke wens die twee persone ŉ spoedige herstel toe. Die omstandighede rondom die oorsaak van die ongeluk is nog nie bekend nie. Linkweg en Olifantsbosweg in Kaappunt bly gesluit tot verdere kennisgewing. SANParke bedank die personeel van Tafelberg- nasionale park, die Suid-Afrikaanse Lugmag, Cape Medical Response, SAPD Simonstad, Metro- soek-en-redding en die Simonstad-brandweer.